钦定古今图书集成/明伦汇编/家范典/第085卷 > 《谕内》杨奂
## 钦定古今图书集成/明伦汇编/家范典/第085卷 > 《谕内》杨奂

天地具此身，胚胎乃潜受。甚者感异类，焉敢计妍丑。
冠盖传百世，万求无一售。所以《孟轲》氏，立言痛无后。
飘零风尘际，拼作穷独叟。四年四悬弧，吉兆自申酉顾我果何人，报施嗟已厚。今冬复尔耳，喜在得分剖。
女亦吾所出，胡为生可否。天下尽男子，无姑卒无妇。
伏羲画《八卦》，错综定奇偶。阿驹才五岁，见客谨拜叩。
稍稍爱纸笔，门户知可守。女生愿有家，教之奉箕帚。
乘龙非所期，随分逐鸡狗。